
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 630 

18 Ιουλίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΝΕΙΣ 

Σύσταση διαδικασίας παροχής των απαιτού μενών υπη¬ 
ρεσιών και τρόπων εξέλιξης παρακολούθησης και 
αξιολόγησης των προγραμμότων του Ε.Π. «Καταπο¬ 
λέμηση του Αποκλεισμού από την αγορά εργα¬ 
σίας» . 

Πιστωτικές διευκολύνσεις για την αποκατάσταση των 
ζημιών από τον σεισμό της 20ής Μαρτίου 1992 στη 
Νήσο Μήλο του Νομού Κυκλάδων . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ- Υ5/0ΙΚ. 1153 0) 

Σύσταση διαδικασίας παροχής των απαιτούμενων υπηρε¬ 
σιών και τρόπων εξέλιξης παρακολούθησης και αξιολό¬ 
γησης των προγραμμάτων του Ε.Π. «Καταπολέμηση 
του Αποκλεισμού από την αγορά εργασίας». 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 13Θ/92 “Οργανισμός του 
Υπουργείου Υγείας, Πρόναος και Κανωνικών Ασφαλί¬ 
σεων (ΦΕΚ 68/Α), που τροποποιήθηκε και συμπληρώ¬ 
θηκε με το Π.Δ. 349/93 (ΦΕΚ 148/Α). 

2. Τις διατάξεις του Κανονισμού (ΕΟΚ) αριθμ. 2081 /93 
του Συμβουλίου της 20.7.1993, 

3. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20.7.1993. 

4. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 “Διατάξεις Εφαρμογής του 
ΚΑΝ (ΕΟΚ) αριθμ. 2052/88 όσον αφορά το Ευρωπαϊκό 
Κοινωνικό Ταμείο*. 

5. Την Απόφαση της Επιτροπής της Ε.Ε. με αριθμ. Ε 
(94) 1716 της 13.7.1993 σχετικά με την κατάρτιση της 
Κ.Π ,Σ. 1994 -1999 “Για την ανάπτυξη και την διορθωτική 
προσαρμογή της Ελλάδας". 

6. Τις Αποφάσεις της Επιτροπής της Ε.Ε. με αριθμ. 0 
(94) 1421 και 0 (94) 1420 της 29.7.1994 σχετικά με την 
έγκριση των Επιχειρησιακών Προγραμμάτων Συνεχιζόμε¬ 
νης Επαγγελματικής Κατάρτισης και Καταπολέμησης του 
Αποκλεισμού από την αγορά εργασίας αντίστοιχα, που 
εντάσσονται στο 2ο Κ.Π.Σ. 


7. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού. 

8. Την Απόφαση του Υπουργείου Εργασίας αριθμ. 
108473/13.5.1995 “Σύστημα πιστοποίησης Φορέων και 
διαχείριση ενεργειών του Λειτουργικού Προγράμματος 
“Καταπολέμηση του Αποκλεισμού απο την Αγορά Εργα¬ 
σίας", (Άρθρα 6 και 7), (Φ. 447 Β'). 

9. Ν. 1558/85 αρ. 20 και 21 αποφασίζουμε: 

ΚΕΦΑΛΑΙΟ Α 
Αρθρο 1. 

ΚΑΘΟΡΙΣΜΟΣ ΕΚΠΑΙΔΕΥΣΙΜΩΝ 

α) Για τον προσδιορισμό των ψυχικά ασθενών που δια- 
βιούν εντός των κρατικών ψυχιατρείων ως "εκπαιδεύσι- 
μων* απαιτείται σχετική απόφαση τριμελούς Επιτροπής 
από μέλη της Επιστημονικής Επιτροπής όπου συμμετέχει 
τουλάχιστον ένας ψυχίατρος του αντίστοιχου Ψυχιατρείου 
ή του αντίστοιχου Επιστημονικού Οργάνου της Πανεπι¬ 
στημιακής Ψυχιατρικής Κλινικής μετά από εισήγηση του 
θεράποντος Ψυχιάτρου. 

β) Για τον προσδιορισμό των ψυχικά ασθενών “ως εκ¬ 
παιδεύσεων* που διαφοϋν εκτός των ψυχιατρείων αλλά 
υποστηρίζονται από αντίστοιχες υπηρεσίες ψυχικής 
υγείας απαιτείται η απόφαση τριμελούς επιτροπής με 
έναν τουλάχιστο ψυχίατρο εκ των υπηρετούντων στο φο¬ 
ρέα που συστήνετε με απόφαση του Διοικητικού Οργάνου 
του φορέα. Σε περίπτωση αδυναμίας του φορέα να συ¬ 
γκροτήσει την ανωτέρω επιτροπή, μπορεί να ζητήσει τη 
συμπλήρωση ή την εξ ολοκλήρου σύσταση της επιτροπής 
από ψυχιάτρους του Δημοσίου τομέα ή αντίστοιχη από¬ 
φαση τριμελούς ως ανωτέρω υποεπιτροπής που συγκρο¬ 
τείται εκάστοτε από τον Πρόεδρο της Εππροπής Ψυχικής 
Υγείας του ΚΕ.Σ.Υ. και αποφασίζει σχετικώς εντός μήνός 
από την ημερομηνία της σχετικής εισήγησης - έκθεσης 
του προτείνοντος τον αντίστοιχο ψυχικό ασθενή υπεύ¬ 
θυνο ψυχίατρο του φορέα που υλοποιεί το ανάλογο πρό¬ 
γραμμα στο πλαίσια του Ε.Π. "Καταπολέμηση του απο¬ 
κλεισμού από την αγορά εργασίας". 

γ) Ειδικότερα στους ασθενείς των παραγράφων α και β 
του άρθρου αυτού που είναι ήδη ενταγμένοι σε αντίστοιχα 
προγράμματα του Κανονισμού 815/84 και δεν τα έχουν 
ολοκληρώσει, δεν είναι αναγκαία η κατά περίπτωση από¬ 
φαση των αναφερομένων στις παραγράφους α και β του 
άρθρου αυτού των αντίστοιχων οργάνων για τον προσδιο¬ 
ρισμό τους ως εκπαιδεϋσιμων και την ένταξή τους στα 

προγράμματα του Ε.ΓΙ. “Καταπολέμηση του αποκλεισμού 
απά την αγορά εργασίας* και θεωρούνται ήδη "εκπαιδεύ- 
σιμοι’. 

δ) Για τον προσδιορισμό των ατόμων με νοητική υστέ¬ 
ρηση που διαβιούν εντός των ψυχιατρείων ως εκπαιδεύσι- 
μων απαιτείται σχετική απόφαση της Επιστημονικής Επι¬ 
τροπής του Ψυχιατρείου στο οποίο διαβιεί το άτομο με 
νοητική υστέρηση, μετά από εισήγηση του θεράποντος 
του ψυχιάτρου. 

ΚΕΦΑΛΑΙΟ Β 
ΑΡΘΡΟ 2. 

ΔΙΑΔΙΚΑΣΙΕΣ ΠΑΡΟΧΗΣ ΤΩΝ 

ΑΠΑΙΤΟΥΜΕΝΩΝ ΥΠΗΡΕΣΙΩΝ 

α) Σε κάθε φορέα που υλοποιεί “ολοκληρωμένο πρό¬ 
γραμμα" αυτοτελής η με εταιρική σχέση, συνιστάται επι¬ 
στημονική ομάδα με απόφασή της διοίκησης του φορέα 
και σε περίπτωση που έχει συναφή εταιρική σχέση, από τις 
Διοικήσεις των συμμετεχόντων φορέων της που είναι επι¬ 
στημονικά υπεύθυνοι για το σύνολο του προγράμματος 
που υλοποιεί και αποτελείται τουλάχιστον από έναν ψυ¬ 
χίατρο, ή και έναν ψυχολόγο, έναν κοινωνικό λειτουργό ή 
και έναν εργοθεραπευτή και ένα επισκέπτη υγείας ή και 
άλλον επαγγελματία του τομέα παροχής κοινωνικών υπη¬ 
ρεσιών. Ο Ψυχίατρος ή ο Ψυχολόγος αντίστοιχα από την 
επιστημονική ομάδα είναι ο εκάστοτε γενικός επιστημονι¬ 
κός υπεύθυνος του ολοκληρωμένου προγράμματος παρο¬ 
χής υπηρεσιών κοινωνικοοικομικής ένταξης και επανέντα¬ 
ξης των αποκλεισμένων ατόμων για όσα προβλήματα τυ¬ 
χόν δεν μπορεί να αντιμετωπίσει συλλογικά ή επιστημο¬ 
νική ομάδα στην οποία συμμετέχει. 

β) Οι παρεχόμενες υπηρεσίες προκατάρτισης και κα¬ 
τάρτισης παρέχονται σε διαβαθμισμένες φάσεις ενδει¬ 
κτικά: τρείς για την προκατάρτιση και δύο για την κατάρ¬ 
τιση. 

γ) Η προώθηση στην απασχόληση των ψυχικά ασθενών 
που συμμετέχουν σε αντίστοιχα ολοκληρωμένα προγράμ¬ 
ματα του Ε.Π. “Καταπολέμηση του αποκλεισμού από την 
αγορά εργασίας" γίνεται κυρίως: 

1. Σε προστατευμένες θέσεις εργασίας, επιχειρήσεων 
που λειτουργεί ο Φορέας ή οι Φορείς υλοποίησης εφ’ 
όσον έχει συναφθεί εταιρική σχέση του αντίστοιχου προ¬ 
γράμματος του άρθρου 6 Κεφ, Α. της Υπουργικής Απόφα¬ 
σης του Υπουργείου Εργασίας. 

2. Σε συνεταιριστικές: δραστηριότητες των ψυχικά 
ασθενών που αναπτύσσονται είτε με την υποστήριξη του 
φορέα του άρθρου 6 Κεφ. Α της Υπουργικής Απόφασης 
του Υπουργείου Εργασίας που υλοποιεί το ολοκληρωμένο 
πρόγραμμα του Ε.Π. "Καταπολέμηση του αποκλεισμού 
από την αγορά εργασίας”, ή από τους ίδιους τους ψυχα¬ 
σθενείς που συμμετέχουν στο αντίστοιχο πρόγραμμα. 

3. Σε θέσεις της ελεύθερης αγοράς εργασίας. Στην πε¬ 
ρίπτωση αυτή οι ψυχασθενείς επικουρούνται από τον φο¬ 
ρέα ή τους φορείς εφ' όσον έχει συναφθεί εταιρική σχέση 
που υλοποιούν το αντίστοιχο ολοκληρωμένο πρόγραμμα 
του άρθρου 6 Κεφ. Α της Υπουργικής Απόφασης του 
Υπουργείου Εργασίας. 

δ. Οι απασχολούμενοι, στην υποπαράγραφο γΐ του άρ¬ 
θρου αυτού, και μόνο για το χρονικό διάστημα που διαρκεί 
η υλοποίηση του ολοκληρωμένου προγράμματος στο 
οποίο έχουν ενταχθεί, αμοίβονται με ημερήσια αμοιβή που 
προσδιορίζεται με απόφαση του Υπουργού Εργασίας και 
ασφαλίζονται υποχρεωτικά στο ΙΚΑ εφ’ όσον είναι ανα¬ 
σφάλιστοι και δεν τελούν υπό δικαστική απαγόρευση. 

Οι αμοιβές και οι δαπάνες ασφάλισής τους επιβαρύνουν 


το αντίστοιχο πρόγραμμα της παραγράφου γ του άρθρου 
αυτού. 

ε. Οι απασχολούμενοι, στην υποπαράγραφο γ2 του άρ¬ 
θρου αυτού, και μόνο για το χρονικό διάστημα που διαρκεί 
η υλοποίηση του ολοκληρωμένου προγράμματος στο 
οποίο έχουν ενταχθεί αμοίβονται σύμφωνα με τις αποφά¬ 
σεις του Διοικούντος Οργάνου του συνεταιρισμού κοι 
ασφαλίζονται στο αντίστοιχο Ασφαλιστικό Ταμείο εφ’ 
όσον είναι ανασφάλιστοι. Οι αμοιβές και οι δαπάνες ασφά¬ 
λισής τους επιβαρύνουν το αντίστοιχο πρόγραμμα παρα¬ 
γράφου γ του άρθρου αυτού. 

στ. Στις επιχειρήσεις και τις συνεταιριστικές δραστηριό¬ 
τητες των υποπαραγράφων γΐ και γ2 του άρθρου αυτού 
μπορούν να απασχολούνται κατά περίπτωση και κατά πο- 
οοστό όχι μεγαλύτερο του 40% για τις επιχειρήσεις και εφ' 
όσον δεν προβλέπεται άλλως στις καταστατικές διατάξεις 
των συνεταιριστικών δραστηριοτήτων ποσοστό μη ασθε¬ 
νών, ανέργων ή και ατόμων άλλων κατηγοριών ή ομάδων 
στόχου του Ε.Π. του ΚΑΑΕ που εμπλέκονται στον απο¬ 
κλεισμό από την αγορά εργασίας (ΑΜΕΑ ή αποθεραπευ- 
θέντες πρώην χρήστες εξαρτησιογόνων ουσιών). 

ζ. Οι ασθενείς με νοητική υστέρηση της παραγράφου δ 
του άρθρου 1 απασχολούνται κυρίως σε προστατευμένες 
θέσεις εργασίας, επιχειρήσεων που λειτουργεί τόσο ο φο¬ 
ρέας και οι φορείς εφ’ όσον έχει συναφθεί εταιρική σχέση 
υλοποίησης του ολοκληρωμένου προγράμματος είτε άλ¬ 
λοι φορείς και εκπαιδεύονται κυρίως αλλά όχι μόνο σε Κέ¬ 
ντρα Ημέρας, που έχουν αναπτυχθεί και λειτουργούν στο 
πλαίσιο του κανονισμού 815/84, μη εξαιρουμένων και των 
εργαστηρίων κατάρτισης σε ειδικά γΓ αυτούς προσαρμο¬ 
σμένα προγράμματα. 

Η αμοιβή και η ασφάλιση των απασχολουμένων της πα¬ 
ραγράφου αυτής, και μόνο για το χρονικά διάστημα που 
διαρκεί η υλοποίηση του ολοκληρωμένου προγράμματος 
στο οποίο έχουν ενταχθεί, γίνεται με απόφαση του 
Υπουργού Εργασίας και βαρύνουν τις δαπάνες των αντί¬ 
στοιχων προγραμμάτων. 

η. Κατά την διαδικασία υλοποίσησης του ολοκληρωμέ¬ 
νου προγράμματος από τον αντίστοιχο φορέα ή τους φο¬ 
ρείς εφ’ όσον έχει συναφθεί εταιρική σχέση του άρθρου 6 
Κεφ. Α της Υπόϋργικής Απόφασης του Υπουργείου Εργα¬ 
σίας υποστηρίζονται οι εκπαιδευόμενοι συνολικά ή κατά 
μέρος και περίπτωση από α) κατοικία διαβαθμισμένη σε: 
ξενώνες, οικοτροφεία, διαμερίσματα, προστατευμένα, 
διαμερίσματα, αυτόνομη κατοικία ή υποστηριζόμενη συγ¬ 
γενική κατοικία, β) διατροφή και γ) κοινωνική και ψυχολο¬ 
γική υποστήριξη των εκπαιδευόμενων και των οικογενείων 
τους. 

θ. Οι φορείς υλοποίησης ολοκληρωμένων προγραμμά¬ 
των στο πλαίσιο του Ε.Π. "Καταπολέμηση του αποκλει¬ 
σμού από την αγορά εργασίας", μπορούν να συμβάλλουν 
στη αποδοτικότερη υλοποίηση του εν λόγω Ε.Π. με την 
παροχή ενδεικτικής των κάτωθι υπηρεσιών ή στο σύνολο 
τους ή κατά μέρος και κατά περίπτωση: 

α) Ευαισθητοποίησης και ενημέρωσης του πληθυσμού 
και των οικογενειών των εκπαιδευομένων. για την καταπο¬ 
λέμηση του κοινωνικού στιγματισμού, 
β) Ενημέρωσης και ευαισθητοποίησης των εργοδο¬ 
τών, 

γ) Συγκρότησης δικτύων συνεργασίας, με σκοπό τη 
ζεύξη προσφοράς και ζήτησης στην αγορά εργασίας και 
προώθησής τους στην απασχόληση Ενίσχυσης της απα¬ 
σχόλησης και αυτοαπασχόλησης, συμπεριλαμβανομένης 
της επιδότησης της απασχόλησης, όπως αυτή ορίζεται με 
ειδική απόφαση του Υπουργείου Εργασίας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


7427 


δ) Της προώθησης συνεταιριστικών ή άλλης μορφής 
επιχειρήσεων και Προστατευμένων εργαστηρίων και ανά¬ 
πτυξης όλων των μέτρων και προϋποθέσεων για την πλήρη 
αυτοχρηματοδότησή τους. 

ε) Της προώθησης σχετικών θεσμικών ρυθμίσεων που 
ευνοούν την απασχόλησή τους στο δημόσιο και ιδιωτικό 
τομέα. 

στ) Προώθησης θετικών πολιτικών υπέρ των ατόμων αυ¬ 
τών, 

ζ) Παροχής υπηρεσιών παρακολούθησης και στήριξης 
στην επαγγελματική σταδιοδρομία. 

η) Λειτουργίας κινητών κλιμακίων συμβουλευτικής και 
ενημέρωσης, 

θ) Εκπαίδευσης προσωπικού ώστε να καθίσταται ικανό 
να ανταποκριθεΐ στις ειδικές ανάγκες των ατόμων αυτών, 

ι) Ανάπτυξης ειδικών μεθόδων και ειδικού διδακτικού 
υλικού, που θα συμβάλλουν στην αναβάθμιση της Ειδικής 
Επαγγελματικής Κατάρτησης και στην αποτελεσματικό¬ 
τερη επαγγελματική τους εξειδίκευση, 

ια) Διερεύνησης, της αγοράς εργασίας και αναζήτησης 
δυνητικών επαγγελματικών δραστηριοτήτων, ελκυστικών 
για την αγορά εργασίας, 

ιβ) Της προώθησης, της ένταξη των ψυχικά ασθενών και 
νοητικά υστερούντων σε ανάδοχες, φυσικές ή συγγενικές 
οικογένειες. 

ΑΡΘΡΟ 3. 

ΚΤΙΡΙΑΚΗ ΥΠΟΔΟΜΗ 

1. Η ελάχιστη επιφάνεια του χώρου των εργαστηρίων προ 
και επαγγελματικής κατάρτισης και των αιθουσών διδα¬ 
σκαλίας θεωρητικής εκπαίδευσης πρέπει να είναι 3 τ.μ. 
ανά καταρτιζόμενο ενώ η ελάχιστη επιφάνεια του χώρου 
διαλειμμάτων πρέπει να είναι 1,5 τ.μ. ανά καταρτιζόμενο 
για τον αριθμό των ταυτοχρόνως καταρτιζομένων. 

2. Ο χώρος προ και επαγγελματικής κατάρτισης και δι¬ 
δασκαλίας εξυπηρετείται τουλάχιστον από 1 τουαλέτα αν- 
δρών και 1 τουαλέτα γυναικών κατάλληλα προσαρμο¬ 
σμένη για τα άτομα αυτά. 

3. Δεν επιτρέπεται η χρήαη υπογείων χώρων για τα ερ¬ 
γαστήρια προ και επαγγελματικής κατάρτισης & τις αίθου¬ 
σες διδασκαλίας θεωρητικής εκπαίδευσης. 

4. Η υποδομή προ και επαγγελματικής κατάρτισης & δι¬ 
δασκαλίας πρέπει να είναι μόνιμη (ιδιόκτητη ή ενοικιαζό¬ 
μενη). 

ΑΡΘΡΟ 4. 

ΔΙΟΙΚΗΤΙΚΗ ΥΠΟΣΤΗΡΙΞΗ 

Η υλοποίηση κάθε ολοκληρωμένου προγράμματος πρέ¬ 
πει να έχει πλήρη διοικητική υποστήριξη όπως αυτή ορίζε¬ 
ται στην Υπουργική Απόφαση “Σύστημα πιστοποίησης φο¬ 
ρέων και διαχείριση ενεργειών” του Ε.Π. "Καταπολέμηση 
του αποκλεισμού οπό την αγορά εργασίας” του Υπουρ¬ 
γείου Εργασίας. 

ΑΡΘΡΟ 5. 

ΕΞΕΛΙΞΗ - ΠΑΡΑΚΟΛΟΥΘΗΣΗ - ΑΞΙΟΛΟΓΗΣΗ 

α) Με νεώτερες αποφάσεις μας, μετά από εισήγηση της 
Επιτροπής Ψυχικής Υγείας του ΚΕΣΥ επέρχονται οι τυχόν 
τροποποιήσεις των ολοκληρωμένων προγραμμάτων και οι 
τυχόν αναδιατάξεις των φορέων της παραγράφου 2 του 
άρθρου 6 της Υπουργικής Απόφασης “Σύστημα πιστοποί¬ 
ησης φορέων και διοχείρηοη ενεργειών" του Ε.Π. “Κατα¬ 
πολέμηση του αποκλεισμού από την αγορά εργασίας” του 
Υπουργείου Εργασίας. 

β) Οι φορείς υλοποίησης αυτοτελείς ή με εταιρική 


σχέση ολοκληρωμένων προγραμμάτων εφαρμόζουν κατά 
την πορεία υλοποίησης πρόγραμμα εσωτερικής αξιολόγη¬ 
σης με ποσοτικά και ποιοτικά δεδομένα που τίθενται κάθε 
φορά πριν από την έναρξη του προγράμματος και καταθέ¬ 
τουν κάθε εξάμηνο έκθεση των επιτευχθέντωνποσοτικών 
και ποιοτικών πεπραγμένων στη μονάδα παρακολούθη¬ 
σης. 

γ) Η καταγραφή της εξέλιξης του τομέα της ψυχικής 
Υγείας και της Νοητικής Υστέρησης που στηρίζεται από 
υπηρεσίες Ψυχικής Υγείας γίνεται από την Μονάδα Παρα¬ 
κολούθησης που έχει συσταθεΐ στο πλαίσιο του Καν. 
(ΕΟΚ) 815/&4 του Ερευνητικού Πανεπιστημιακού Ινστι¬ 
τούτου Ψυχικής Υγιεινής, η οποία αναλαμβάνει το έργο 
της ποιοτικής και ποσοτικής αξιολόγησης του συνόλου 
των υλοποιούμενων ολοκληρωμένων προγραμμάτων στα 
πλαίσια του Ε.Π. “Καταπολέμηση του αποκλεισμού από 
την αγορά εργασίας”. 

δ) Οι φορείς υλοποίησης αυτοτελείς ή με εταιρική 
σχέση ολοκληρωμένων προγραμμάτων του Ε.Π. “ Καταπο¬ 
λέμηση του αποκλεισμού από την αγορά εργασίας” παρέ¬ 
χουν όλα τα απαιτούμενα στοιχεία, πληροφορίες και εκθέ¬ 
σεις αξιολόγησης στη μονάδα της παραγράφου γ του άρ¬ 
θρου αυτού με ειδική κωδικοποίηση που προτείνεται οπό 
την μονάδα ώστε να προστατεύεται το ιατρικό απόρρητο 
και η προσωπικότητα των “εκπαιδευομένων”. 

Η μονάδα συγκεντρώνει το υλικό αυτό, το προσαρμόζει 
στις απαιτήσεις του Υπουργείου Εργασίας και το διαβιβά¬ 
ζει σ’ αυτό μέσω του Υπουργείου Υγείας, Πρόνοιας και 
Κοινωνικών Ασφαλίσεων. 

ε) Όλοι οι φορείς των παραγράφων 1 και 2 του άρθρου 
6 της Υπουργικής Απόφασης “Το σύστημα πιατοποίησης 
φορέων και διαχείριση ενεργειών” του Ε.Π. “Καταπολέ¬ 
μηση του αποκλεισμού από την αγορά εργασίας" του 
Υπουργείου Εργασίας, συνδέονται άμεσα (οπ Ιίπβ) σε 
Εθνικό Δίκτυο που δημιουργείται ειδικά για το Ε.Π. αυτό 
με κεντρικό πόλο τη μονάδα παρακολούθησης του Ερευ¬ 
νητικού Πανεπιστημίου Ινστιτούτου Ψυχικής Υγιεινής και 
τοπικούς πόλους τα Δημόσια Ψυχιατρεία: α) Ψυχιατρικό 
Νοσοκομείο Αττικής, β) Ψυχιατρικό Νοσοκομεία Αττικής 
«Δρομοκαϊτειο», γ) Ψυχιατρικό Νοσοκομείο Θεσσαλονί¬ 
κης, δ) Ψυχιατρικό Νοσοκομείο Κέρκυρας, ε) Ψυχιατρικό 
Νοσοκομείο Τρίπολης, στ) θεραπευτήριο Ψυχικών Παθή¬ 
σεων Χανιών, ζ) Παιδοψυχιατρικό Νοσοκομείο Αττικής, η) 
Κρατικό Θεραπευτήριο Λέρου, θ) Ψυχιατρικό Νοσοκομείο 
Πέτρας Ολύμπου επίσης τις Πανεπιστημιακές Ψυχιατρι¬ 
κές Κλινικές και το Υπουργείο Υγείας Πρόνοιας και Κοινω¬ 
νικών Ασφαλίσεων, με τους οποίους πόλους διασυνδέο- 
νται όλοι οι άλλοι φορείς του άρθρου 6 και κάθε άλλος φο¬ 
ρέας που στηρίζει τους στόχους του Ε.Π. “Καταπολέμηση 
του αποκλεισμού από την αγορά εργασίας”. 

στ) Στη Μονάδα Παρακολούθησης του Ερευνητικού Πα¬ 
νεπιστημιακού Ινστιτούτου Ψυχικής Υγιεινής δημιουργεί- 
ται Εθνικό μητρώο των υλοποιούμενων ολοκληρωμένων 
προγραμμάτων του Ε.Π. αυτού για όλη τη χώρα. Εθνικό 
μητρώο καταρτιζομένων (με ειδική κωδικοποίηση). Εθνικό 
μητρώο παρακολούθησης της επαγγελματικής σταδιο- 
δρομιάς και εθνικό μητρώο κατάρτισης του προσωπικού 
των εκπαιδευτών και των υποστηρικτικών ενεργειών. 

Με νεώτερη απόφαση του Υπουργείου Υγείας Πρό¬ 
νοιας και Κοινωνικών Ασφαλίσεων θα προσδιοριστούν τα 
θέματα του τρόπου δημιουργίας των ανωτέρω μητρώων, 
της διασφάλισης του ιατρικού απορρήτου στη μετάδοση 
των πληροφοριών και οι βαθμοί ασφάλειας και κάθε άλλη 
λεπτομέρεια σχετικά με τη διαχείριση και την ανάπτυξη 
των μητρώων αυτών. 

Η απόφαση αυτή να δημοσιβυθεΐ στην Εφημερίδα της 
Κυβερνήσεως. 

Αθήνα, 30 Ιουνίου 1995 

ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΉΣ 
-+- 

Αριθ. οικ/1512/ΤΣΕΠ 32 (2) 

Πιστωτικές διευκολύνσεις για την αποκατάσταση των ζη¬ 
μιών από τον οεισμό της 20ής Μαρτίου 1992 στη Νήσο 
Μήλο του Νομού Κυκλάδων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΟΝ ΚΑΙ 
Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ Α' 203/30.7.81) 
ο οποίος κυρώνει την από 26.3.81 Πράξη Νομοθετικού 
Περιεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α’ 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε 
με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ Α' 
23). 

4. Τις διατάξεις του Ν. 128/75 «περί τροποποιήοεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Την Πράξη 95/22.7.92 (ΦΕΚ Α' 127/31.7.92) 
Υπουργικού Συμβουλίου «Για την αποκατάσταση των ζη¬ 
μιών από τον σεισμό της 20ής Μαρτίου 1992 στη Νήσο 
Μήλο του Νομού Κυκλάδων. 

6. Την ΟΙΚ/1400/ΤΣΕΠ32/16.8.93 (ΦΕΚ 651/Β/ 
20.8.93) τριμερή Υπουργική Απόφαση όπως ισχύει. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την Κοινή Απόφαση Δ1 θα/04/773/29.11.90 του 
Υπουργού Προεδρίας και Αναπληρωτή Υπουργού ΠΕ.- 
ΧΩ.Δ.Ε. «περί εξαιρέσεως διοικητικών πράξεων από τον 
κανόνα των τριών υπογραφών». 

9. Την Κοινή Απόφαση 50148/542/24.6.92 των 
Υπουργών Εθνικής Οικονομίας, Οικονομικών και Βιομη-' 
χανίας Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

10. Το έργο 9389000 της ΣΑΕ 069. 

11 - Την Κοινή Απόφαση Δ17α/02/56/Φ. 2.2.1 /14.7.94 
του Πρωθυπουργού και του Υπουργού ΠΕΧΩΔΕ «Ανά¬ 
θεση αρμοδιοτήτων Υπουργού ΠΕΧΩΔΕ στον Υφυπουργό 
ΠΕΧΩΔΕ Ιωάννη Τσακλίδη». 

12. Τις έκτακτες στεγασπκές και λοιπές ανάγκες που 
έχουν δημιουργηθεί στους κατοίκους της Νήσου Μήλου 
του Νομού Κυκλάδων από το σεισμό της 20ής Μαρτίου 
1992, αποφασίζουμε: 

Τροποποιούμε την απόφασή μας οικ/1400/ΤΣΕΠ32/ 
16.8.93, όπως ισχύει και αντικαθιστούμε τις διατάξεις της 
ως ακολούθως: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 
1. Εγκρίνεται η χορήγηση στεγαστικών δανείων για την 


αποκατάσταση των ζημιών που προκάλεσε ο σεισμός της 
20ής Μαρτίου 1992 στη Νήσο Μήλο του Νομού Κυκλάδων 
σε κτίρια οποιοσδήποτε χρήσης. 

α) Για ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λ.π.) και τα οποία δεν έχουν χαρα¬ 
κτηριστεί κατεδαφιστέα, αλλά ο* ζημιές που προκλήθηκαν 
από το σεισμό δεν επιδέχονται, σύμφωνα με την κρίση του 
αρμόδιου Τομέα Αποκατάστασης Σεισμόπληκτων της Νή¬ 
σου Μήλου του Νομού Κυκλάδων ουσιαστική αποκατά¬ 
σταση, δηλαδή, επισκευή που εξασφαλίζει την αναγκαία 
αντισεισμική αντοχή τους. 

β) Για επισκευή των πόσης φύσεως κηρίων που έχουν 
υποστεί ζημιές από τον σεισμό. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟ» ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τον αρμόδιο Τομέα Αποκατάστασης Σεισμοπλήκτων 
της Νήσου Μήλου του Νομού Κυκλάδων στον οποίο οι εν¬ 
διαφερόμενοι θα πρέπει να υποβάλλουν αίτηση με τα σχε¬ 
τικά δικαιολογητικά μέσα στις προθεσμίες που καθορίζο¬ 
νται με την αριθμό 95/22.7.92 Πρόξη του Υπουργικού 
Συμβουλίου και τις Υπουργικές Αποφάσεις. 

2.0 αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτήριο ρυμοτο¬ 
με Παι ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗ! Η ΑΥΤΟΣΤΕΓΑΣΗΣ 
Η στέγασηκή ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την προ- 
σκομιζόμενη στη δανείστρια Τράπεζα έγγραφη συνηγορία 
του αρμόδιου Τομέα Αποκατάστασης Σεισμοπλήκτων 
(Τ.Α.Σ.) της Νήσου Μήλου ίου Νομού Κυκλάδων με τους 
ακόλουθους βασικούς όρους: 

α) Για κτίσματα που έχουν χρήση κατοικίας 100.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Γ ια κτίσματα που έχουν χρήση κατοικίας και με βάση 
ης ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 120.000 δρχ. ανά τετρα¬ 
γωνικό μέτρο και για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο (β) επαγγελματικούς χώρους (ξενοδοχεία, κατα¬ 
στήματα κ.λ.π.) το δάνειο ορίζεται σε 110.000 δρχ. ανά 
τετραγωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτηρίου για ης όψεις, χωρίς όριο δανειοδό- 

τησης, και δάνειο ανακατασκευής κατοικίας ή επαγγελμα¬ 
τικού χώρου, 6πως ορίζεται στις παρ. (α) και (ε) αντίστοιχα, 
για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Για κτίρια που έχουν χρήση επαγγελματικού χώρου 
65.000 δρχ. ανά τ.μ. για τα πρώτα 150 τ.μ. και μέχρι του 
ποσού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφ&*ιά του σε τμή¬ 
ματα των 150 τ.μ. Για τα τυχόν δάνεια που θα προκόψουν 
πέραν των πρώτων 150 τ.μ. το ποσό του δανείου ορίζεται 
σε 40.000 δρχ. ανό τ.μ. και μέχρι του ποσού των 
4.800.000 δρχ. για κάθε επιπλέον δάνειο που θα χορηγεί¬ 
ται. 

στ) Για υπόγειους χώρους, όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευασμένων κατοικιών 
ή επαγγελματικών χώρων αντίστοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα¬ 
κατασκευαζόμενης επιφάνειας. 

η) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα¬ 
σκευαζόμενης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένους στο αυτό οικόπεδο που συμπληρώνουν τη λει¬ 
τουργικότητα της και με την προϋπόθεση ότν το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λ.π.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Για βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε -*>ς 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζετοι σε 50.000 δρχ. ανά τ.μ. 
και μέχρι εμβαδού 120 τ.μ. 

ια) Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευώσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ί) Για κτίσματα με χρήοη οικιακής αποθήκης 45.000 
δρχ. ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
40.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 35.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ιγ) Γιο την ανακατασκευή αγροτικών κατοικιών (κτιομά- 


των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσά των 65.000 δρχ. ανά τ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφί- 
στέας επιφάνειας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
οπό τον αρμόδιο Τομέα Αποκατάστασης Σεισμοπλήκτων 
της Νήσου Μήλου του Νομού Κυκλάδων. Γ ια ύψος δα¬ 
νείου που υπερβαίνει το ως άνω ποσά η υπόθεση παραπέ- 
μπεται στο Τμήμα Αποκατάστασης Ζημιών της Υ.Α.Σ. για 
την έγκριση του συμπληρωματικού ποσού. 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποστοστό του επί των κοινοκτήτων χώρων και μέχρι συνο¬ 
λικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου (ε) κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιάς ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου κτί¬ 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ία επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 20.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 35.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 50.000 δρχ. ανά τ.μ. αθροιστικά. 

δ) Για πόσης φύαεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
100.000 δρχ. ανά τ.μ. χωρίς περιορισμό ως προς το συνο¬ 
λικό εμβαδά της ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ), όταν διατηρείται ή όψη ιαι ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δόνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ, Ια και 
1ε), για το υπόλοιπο κτίσμα. 

στ) Για επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 500.000 δρχ. για 
κάθε κτίσμα. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 700.000 
δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 65.000 δρχ. ανά τ.μ. 
επί του συνόλου της επιφανεΐας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τον αρμόδιο Τομέα Αποκατά¬ 
στασης Σεισμοπλήκτων της Νήσου Μήλου του Νομού Κυ¬ 
κλάδων. Γ ία ύψος δανείου που υπερβαίνει το ως άνω ποσό 
η υπόθεση παραπέμπεται στο Τμήμα Αποκατάστασης Ζη¬ 
μιών της Υ.Α.Σ. για την έκδοση της συμπληρωματικής 
έγκρισης. 

θ) Εφ' όσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων.Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΟΙ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ Η ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ Η ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα από κροκάλλες, ή 
από ωμόπλινθους ή από ξηρολιθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
του αρμόδιου Τομέα Αποκατάστασης Σεισμοπλήκτων της 
Νήσου Μήλου του Νομού Κυκλάδων, ουσιαστική αποκα¬ 
τάσταση, δηλαδή επισκευή που εξασφαλίζει την αναγκαία 
αντισεισμική αντοχή τους και με βάση τις κείμενες διατά¬ 
ξεις εντάσσονται στη δανειοδότηση για ανακατασκευή, 
καθορίζονται τα ακόλουθα: 

α) Ως προς το ύψος τη>· συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων χτι¬ 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο 
(ιε) της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μια από αυτές. 

Γ ια τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 


φωνα με την κεφ. III, παρ. 1 )ιδ) χωρίς να υπόκεινται στον 
περιορισμό των εκατόν είκοσι (120) τ.μ. ανά ιδιοκτησία. 

6. Το ποσόν των δανείων θα αναληφθεί σε τρεις ισάπό¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειτα για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία των αρμόδιων Τ.Α.Σ. 

7. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκσ πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες η ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της οικείας 
δανειστικής σύμβασης. · 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λ.π., επιδοτούμενο 
κατά 100% από το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Παρέχουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ’ αυτού (καθολική, ειδική διαδοχή - 
επικαρπία, ψιλή κυριότητα, συνιδιοκτηοία κλπ). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ' όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ. 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία του αρμόδιου Τομέα 
Αποκατάστασης Σεισμοπλήκτων της Νήσου Μήλου του 
Νομού Κυκλάδων οι ιδιοκτήτες κτιρίων που κρίθηκαν κα- 
τεδαφιστέα ή επισκευάοιμα, επιτρέπεται να δανειοδοτη¬ 
θούν συμπληρωματικά είτε μόνοι τους, είτε από κοινού 
(όταν πρόκειται για κτίρια με περισσότερες χωριστές ίδιο- 

κτησίες), από τις εμπορικές Τράπεζες, την Εθνική Στεγα- 
οτική Τράπεζα της Ελλάδος, την Εθνική Κτηματική Τρά¬ 
πεζα της Ελλάδος και την Αγροτική Τράπεζα Ελλάδος, για 
την ολική ή μερική κάλυψη των αναγκαίων δαπανών ανα- 
κατασκευής και επισκευής, με τους συνήθεις όρους, 
(ύψος δανείου, διάρκεια, επιτόκιο κ.λ.π.) καθοριζόμενα 
από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Τομέα Απο¬ 
κατάστασης Σεισμοπλήκτων (Τ.Α.Σ.) της Νήσου Μήλου 
του Νομού Κυκλάδων. 

3. Προ κειμένου για ανακατασκευή ή επισκευή γεωργι¬ 
κών γενικά χτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα Ελλάδος με 
τραπεζικά κριτήρια και με όρους χορήγησης, από την εν 
λόγω Τράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, ή 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει π Κοινή Υπουργική Απόφαση αριθ. 
110646/1.11.85 όπως τροποποιήθηκε με την απόφαση 
αριθ. 5Θ596/3.6.Θ6. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ 
ΚΑΙ ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑ¬ 
ΤΙΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στη 
σεισμόπληκτη περιοχή της Νήσου Μήλου του Νομού Κυ¬ 
κλάδων προς αποκατάσταση των ζημιών που προξενήθη- 
καν από το σεισμό του 1992 στις κτιριακές εγκαταστάσεις 
όπου ασκούν την οικονομική δραστηριότητα τους, με τους 
ακόλουθους όρους και προϋποθέσεις: 

α. Συνηγορία του αρμόδιου Τομέα Αποκατάστασης Σει¬ 
σμοπλήκτων (Τ.Α.Σ.) της Νήσου Μήλου του Νομού Κυκλά¬ 
δων όπως αναφέρεται και στο κεφ. Α 11(2) ανωτέρω. Ει¬ 
δικά, προκειμένου περί ξενοδοχειακών επιχειρήσεων, τα 
ανωτέρω μακροπρόθεσμα δάνεια θα χορηγούνται μετά 
από τεχνικό έλεγχο, για εκτίμηση του ύψους των υλικών 
ζημιών που προξενήθηκαν από τους σεισμούς των προς 
επισκευή ξενοδοχείων, ο οποίος θαδιενεργείται μετά παό 
γνώμη και των Τεχνικών Υπηρεσιών του Ελληνικού Οργα¬ 
νισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεώντους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
Ιδιες ζημιές. 

2 .α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται μέχρι του ποσού των 
εξήντα πέντε χιλιάδων (65.000) δρχ. ανά τ.μ. για τα πρώτα 
150 τ.μ. και μέχρι του ποσού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Για 
τα τυχόν δάνεια που θα προκΟψουν πέραν των 150 τ.μ. το 
ποσό του δανείου ανέρχεται σε 40.000 δρχ. ανά τ.μ. και 
μέχρι του ποσού των 4.800.000 δρχ. για κάθε επιπλέον 
δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 


αμελείται, ενώ αν είναι πάνω από 50 τ. μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III (ιστ). 

β. Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι είκοσι χιλιάδων 
(20.000) δρχ. ανά τ.μ. 

γ. Για επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των τριάντα πέ¬ 
ντε χιλιάδων (35.000) δρχ. ανά τ.μ. 

δ. Για επισκευή ζημιών στα «μη φέροντα» στοιχεία και 
«στον φέροντα» οργανισμό της βίας ιδιοκτησίας το ανά 
τ.μ. συνολικά ύψος του δανείου δεν επιτρέπεται να υπερ¬ 
βαίνει το όριο των πενήντα χιλιάδων (50.000) δρχ. ανά τ.μ. 
αθροιστικά. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ.λ.π., επι¬ 
δοτούμενο κατά 100% απά το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά από την υπογραφή της δανειστικής σύμβα- 
σης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της δανειστι¬ 
κής σύμβασης. 

5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

8. Η δωρεάν κρατική αρωγή θα καλυφθεί απά τον Προϋ¬ 
πολογισμό Δημοσίων Επενδύσεων και αντιστοιχεί οε ποσά 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ, αυτού) Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κΤι- 
σμα. 

Δ. ΥΠΟΛΟΓΙΣΜΟΣ ΠΡΟΣΑΥΞΗΣΕΩΝ ΤΩΝ ΕΓΚΡΙΘΕ- 
ΝΤΩΝ ΔΑΝΕΙΩΝ 

1. Τα δάνεια και η δωρεάν κρατική αρωγή για τα οποία 
δεν έχουν εκδοθεϊ ακόμα εγκριτικές αποφάσεις υπολογί¬ 
ζονται με βάση τα ποσά που ορίζονται στην παράγραφο 
ΑΙΙΙ (1) της απόφασης αυτής. 

2. Τα δάνεια και η δωρεάν κρατική αρωγή, για τα οποία 
έχουν εκθοθεί εγκριτικές αποφάσεις αλλά δεν έχουν ανα- 
ληφθεί ακάμο από Τράπεζα, ξανά υπολογίζονται, όπως 
στην προηγούμενη περίπτωση Δ (1) και εκδίδονται νέες 
εγκριτικές αποφάσεις. 

3. Γ ια τα δάνεια, που έχουν αναληφθεί μερικά από Τρά¬ 
πεζες, καταβάλλεται συμπληρωματικό δάνειο καισυμπλη- 

ρωμανική δωρεάν κρατική αρωγή, που υπολογίζεται σύμ¬ 
φωνα με τα ακόλουθα: 

α) Από το συνολικό ποοό, που είχε αρχικά εγκριθεΐ 
αφαιρείται ΐο ποσό, που είχε αναληφθεί μέχρι σήμερα 
(δόση ή δόσεις δανείου και δωρεάν Κρατική αρωγή). 

β) Το υπόλοιπο δάνειο πολλαπλασιάζεται με το λόγο, 
που προκύπτει απ' τη διαίρεση του νέου αυξημένου ποσού 
που ορίζεται για κάθε είδος κτίσματος στην παράγραφο 
ΑΙΙΙ (1) με το αντίστοιχο ποσό, που είχε οριστεί με την οικ/ 
1400/16.8.93 Το ποσό αυτό αθρίζεται με το ποσό που 
έχει αναληφθεί και το άθροισμα αποτελεί το νέο συνολικό 
δάνειο. 

γ) Η συνολική δωρεάν κρατική αρωγή υπολογίζεται με 
βάση το νέο συνολικό δάνειο και τα ποσοστά που ορίζο¬ 
νται με την απόφαση μος αυτή. 

Απ’ τη συνολική δωρεάν κρατική αρωγή αφαιρείται το 
ποοό που έχει καταβληθεί με βάση την αρχική εγκριτική 
απόφαση και το υπόλοιπο, που αποτελεί τη συμπληρωμα¬ 
τική δωρεάν κρατική αρωγή καταβάλλεται στο δι¬ 
καιούχο. 

δ) Το υπόλοιπο νέο συνολικό δάνειο (αφού αφαιρεθεί η 
συνολική δωρεάν κρατική αρωγή), κατανέμεται σε τρεις 
ισόποσες δόσεις. 

Για τις δόσεις που έχουν καταβληθεί με βάση την αρχική 
εγκριτική απόφαση, η διαφορά που προκύπτει, καταβάλ¬ 
λεται άμεσα. 

Ε. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου ή αντ’ αυτού, επί άλλου ακινήτου που τυχόν προ- 
σφέρεται από τον δανειολήπτη, εφόσον η αξία τόυ ακινή¬ 
του καλύπτει το ασφαλιζόμενο δάνειο. Η υποθηκή μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 500.000 δρχ. κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

ΣΤ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ. ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα μέ όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 


β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολοκλήρου 
του ποσού του δανείου. 

γ. Εκτοιασμό του δανείου από τη χορήγηση του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο καθορίστηκε με την δανειακή σύμβαση για την 
κιίιθε περίπτωση. 

Ζ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ίαι: 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύφους πενήντα εκατομμυρίων 
δραχμών (50.000.(XX) δρχ.) περίπου για το τρέχον οικονο¬ 
μικό έτος και δρχ. τριακοσίων εβδομήντα εκατομμυρίων 
(370.000.000) για τα επόμενα τέσσερα (4) οικονομικά έτη 
και θο βαρύνει το έργο 9369000 της ΣΑΕ 069. Η επί 
πλέον επιβάρυνση που οφείλεται στην αναπροσαρμογή 
των τιμών και τις λοιπές βελτιώσεις βάση τα οριζόμενα 
στην παρούσα είναι συνολικού ποσού δραχμών 
120.000.000. 

2. Η προκαλουμένη δαπάνη γώ την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειματικοτητάς του. 

Το ύφος της δαπάνης αυτής δεν μπορεί να υπολογισθεΐ 
επακριβώς. 

Σύμφωνα όμως με εκτίμηση θα της τάξης των δρχ. 
1.500.000.000 για όλη τη διάρκεια εξόφλησης των δα¬ 
νείων. 

Η επί πλέον επιβάρυνση που οφείλεται στην αναπρο¬ 
σαρμογή των τιμών και τις λοιπές βελτιώσεις με βάση τα 
οριζόμενα στην παρούσα θα είναι της τάξης δρχ. 
400.000.000γιο όλη τη διάρκεια εξόφλησης των δανείων. 

Η απόφαση αυτή δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που Κυρώ¬ 
θηκε με το Ν. 1190/81. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Αθήνα, 3 Ιουλίου 1995 

«ΥΠΟΥΡΓΟΙ 

ΕβΜΚΗΣ ΟΚΟΝΟΜΙΑΧ ΟΚΟΝΟΜΚΟΝ 

ΠΑΝ. ΠΑΠΛΝΤΟΝΙΟΥ ΑΑΕΞ. ΠΑΠΑΔΟΠΟΥΛΟΣ 

Υ*. ΠΕΡΒΑΛΛΟΝΤΟΙ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΙΟΑΝ. ΤΧΑΚΛ1ΛΜΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


